ທ່ານ ບລິງເຄັນ ຕິຕຽນ ຈີນ ສຳລັບການກະທຳແບບ​ຮຸກ​ຮານຂອງເຂົາເຈົ້າ
ເສລີພາບໃນການເດີນເຮືອ ໃນທະເລຈີນໃຕ້ ແມ່ນຈຸດເພັ່ງເລັງທີ່ສຳຄັນ ໃນການຢ້ຽມຢາມຂອງທ່ານ ບລິງເຄັນ.
ໃນລະຫວ່າງການກ່າວຄຳປາໄສໃນນະຄອນຫຼວງຈາກາຕ້າ, ປະເທດ ອິນໂດເນເຊຍ, ລັດຖະມົນຕີການຕ່າງປະເທດ ສະຫະລັດ ທ່ານ ແອນໂທນີ ບລິງເຄັນ ໄດ້ຮຽກຮ້ອງໃຫ້ຈີນ “ຢຸດການກະທຳທີ່ຮຸນແຮງ” ໃນພາກພື້ນເອເຊຍ-ປາຊີຟິກ ປັກກິ່ງແມ່ນໄດ້ປະຕິເສດຂໍ້ກ່າວອ້າງຂອງທ່ານ ບລິງເຄັນແລ້ວ, ດັ່ງທີ່ນັກຂ່າວອາວຸໂສຂອງ ວີໂອເອ ຊິນດີ ເຊນ ໄດ້ລາຍງານມາ, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ທ່ານ ແອນໂທນີ ບລິງເຄັນ, ໃນການຢ້ຽມຢາມພາກພື້ນເອເຊຍຕາເວັນ ອອກ ສຽງໃຕ້ເປັນຄັ້ງທຳ ອິດຂອງທ່ານໃນຖານະເປັນລັດຖະມົນຕີການຕ່າງປະເທດນັ້ນ, ໄດ້ເລີ່ມຕົ້ນການເດີນທາງຂອງທ່ານໃນປະເທດອິນໂດເນເຊຍ ມັນແມ່ນປະເທດທີ່ “ສຳຄັນຫຼາຍ” ໃນພາກພື້ນທີ່ສຳຄັນທີ່ສຸດແຫ່ງນັ້ນ, ອີງຕາມຄຳເວົ້າຂອງ ທ່ານ ບຣາຍແອນ ຮາດິງ ຈາກສະຖາບັນສັນຕິພາບ ສະຫະລັດ ທ່ານ ບຣາຍແອນ ຮາດິງ ກ່າວວ່າ “ມັນເຫັນໄດ້ຊັດວ່າ ເອເຊຍຕາເວັນ ອອກສຽງໃຕ້ ແມ່ນຢູ່ໃນໃຈກາງຂອງພາກພື້ນອິນໂດ-ປາຊີຟິກ, ມັນເປັນ ພາກພື້ນຂອງໂລກທີ່ການແຂ່ງຂັນດ້ານຍຸດທະສາດລະຫວ່າງ ສະຫະລັດ ກັບຈີນກຳລັງເກີດຂຶ້ນຫລາຍທີ່ສຸດ ແຕ່ມັນມີຫຼາຍເຫດຜົນຈົນນັບບໍ່ໄດ້ວ່າ ເປັນຫຍັງ ສະຫະລັດ ຈຶ່ງຄວນໃຫ້ຄວາມສົນໃຈຕໍ່ເຂດເອເຊຍຕາເວັນອອກ ສຽງໃຕ້ ທີ່ມີປະຊາຊົນ 650 ຄົນ ແລະເສດຖະກິດທີ່ມີມູນຄ່າ 3 ພັນຕື້ໂດລາ ສະນັ້ນ ການທີ່ລັດຖະມົນຕີການຕ່າງປະເທດບລິງເຄັນ ເລືອກທີ່ຈະເດີນທາງໄປ ອິນໂດເນເຊຍ ກ່ອນແມ່ນການເຄື່ອນໄຫວທີ່ຖືກຕ້ອງ ” ເສລີພາບໃນການເດີນເຮືອໃນທະເລຈີນໃຕ້ ແມ່ນຈຸດເພັ່ງເລັງທີ່ສຳຄັນ ໃນການ ຢ້ຽມຢາມຂອງທ່ານ ບລິງເຄັນ ຕໍ່ຂົງເຂດທີ່ທ່ານໄດ້ກ່າວວ່າ ການກະທຳຂອງ ຈີນ ໄດ້ເປັນໄພຂົ່ມຂູ່ຕໍ່ການເຄື່ອນ ໄຫວຂອງສິນຄ້າມູນຄ່າ 3 ພັນຕື້ໂດລາ ທີ່ວ່ານັ້ນ ທ່ານ ບລິງເຄັນ ໄດ້ກ່າວວ່າ: “ຍ້ອນແນວນັ້ນ ມັນຈຶ່ງມີຄວາມເປັນຫ່ວງຫຼາຍ ນັບແຕ່ເຂດເອເຊຍຕາເວັນອອກສຽງເໜືອໄປຈົນຮອດເຂັດເອເຊຍຕາເວັນອອກ ສຽງໃຕ້ ແລະແຕ່ແມ່ນໍ້າໄປຮອດບັນ ດາໝູ່ເກາະໃນມະຫາສະໝຸດປາຊີຟິກ ກ່ຽວກັບການກະທຳແບບຮຸນແຮງຂອງປັກກິ່ງ ການອ້າງເອົາທະເລທີ່ເປີດໃຫ້ຄົນໃຊ້ຢ່າງເສລີໄປເປັນຂອງເຂົາເຈົ້າເອງ ການບິດເບືອນຕະຫຼາດ ທີ່ເປີດແບບເສລີ ໂດຍຜ່ານການໃຫ້ເງິນຊ່ວຍເຫຼືອຕໍ່ພວກບໍລິສັດທີ່ດຳເນີນການໂດຍລັດຖະບານ ຂອງເຂົາເຈົ້າ ປະຕິເສດການສົ່ງອອກ ຫຼື ຖອນຂໍ້ຕົກລົງຄືນກັບປະເທດທີ່ ເຂົາເຈົ້າບໍ່ເຫັນພ້ອມກັບນະ ໂຍບາຍຂອງຕົນ ມີການກ່ຽວພັນກັບກິດຈະກຳ ຫາປາທີ່ຜິດກົດໝາຍ, ບໍ່ມີການລາຍງານ ແລະ ບໍ່ຖືກລະບຽບ ປະເທດ ຕ່າງໆໃນທົ່ວພາກພື້ນຢາກໃຫ້ມີການປ່ຽນແປງພຶດຕິກຳນີ້ ພວກເຮົາກໍເຊັ່ນກັນ ” ຈີນ ໄດ້ອອກມາປະຕິເສດຕໍ່ການຕຳໜິຕິຕຽນຂອງທ່ານບລິງເຄັນຢ່າງວ່ອງໄວ ທ່ານຫວັງ ເວັນບິນ, ໂຄສົກກະຊວງການຕ່າງປະເທດຈີນກ່າວວ່າ “ຂ້າພະເຈົ້າຢາກຊີ້ແຈງວ່າ ສະຫະລັດ ໃນດ້ານນຶ່ງ, ໄດ້ສ້າງເລື່ອງທີ່ເອີ້ນວ່າ “ໄພຂົ່ມຂູ່ຈາກຈີນ” ຂຶ້ນມາ ແຕ່ອີກດ້ານນຶ່ງຜັດກ່າວອ້າງວ່າບໍ່ມີເຈຕະນາທີ່ ຈະເລີ່ມຄວາມຂັດແຍ້ງກັບຈີນ ການປະຕິບັດທີ່ຂັດກັບຕົນເອງແບບນີ້ ບໍ່ໄດ້ ສອດຄ່ອງກັບຄວາມມຸ້ງໝາຍຂອງການພົບປະກັນເມື່ອບໍ່ດົນມານີ້ລະຫວ່າງ ປະມຸກລັດທັງສອງທ່ານ ແລະ ຈະມີຄວາມຫຍຸ້ງຍາກໃນການຖືກອະນຸມັດຈາກ ປະເທດຕ່າງໆໃນພາກພື້ນ ” ການປະເຊີນໜ້າກັບເຮືອຂອງຈີນ ແມ່ນມີຢູ່ເປັນປະຈຳໃນທະເລຈີນໃຕ້ ທີ່ມີການຂັດແຍ້ງກັນນັ້ນ ທ່ານ ບລິງເຄັນ ໄດ້ໃຫ້ຄວາມກະຈ່າງແຈ້ງວ່າ ສະຫະລັດ ຢາກຮັບປະກັນວ່າ ປະຊາຊົນ ແລະປະເທດຕ່າງໆຢູ່ໃນພາກພື້ນ ມີເສລີພາບທີ່ຈະຕັດສິນໃຈດ້ວຍຕົນເອງກ່ຽວກັບ ອະນາຄົດ ແລະ ຄູ່ຮ່ວມມື ຂອງເຂົາເຈົ້າ, ດັ່ງທີ່ທ່ານ ຮາດິງ ໄດ້ອະທິບາຍໃຫ້ຟັງ ທ່ານ ບຣາຍແອນ ຮາດິງ ກ່າວວ່າ “ບັນດາປະເທດ ໃນເຂດເອເຊຍຕາເວັນ ອອກສຽງໃຕ້, ຫຼາຍກວ່າສິ່ງອື່ນໃດໝົດ, ບໍ່ຢາກທີ່ຈະເລືອກລະຫວ່າງ ສະຫະ ລັດ ແລະ ຈີນ ຫຼື ຄູ່ຮ່ວມມືອື່ນໃດໆ ມັນຫຼີກລ່ຽງບໍ່ໄດ້ທີ່ສະຫະລັດ, ຈີນ ແລະ ພ້ອມກັນກັບຍີ່ປຸ່ນ, ອິນເດຍ, ອອສເຕຣເລຍ ຈະເປັນຜູ້ມີບົດບາດທີ່ເລິກເຊິ່ງ ແລະສຳຄັນສຳລັບບັນດາປະເທດທີ່ວ່ານີ້ ແລະ ການພະຍາຍາມທີ່ຈະບັງຄັບເຂົາເຈົ້າໃຫ້ເລືອກແມ່ນນະໂຍບາຍທີ່ບໍ່ດີ ແຕ່ເລີ້ມຕົ້ນດ້ວຍສິ່ງທີ່ ສະຫະລັດນຳມາສະເໜີໃຫ້ພິຈາ ລະນານັ້ນແມ່ນນະໂຍບາຍທີ່ດີ, ແລະ ນັ້ນແມ່ນ ສິ່ງທີ່ທ່ານໄດ້ເຮັດ, ຕາມທີ່ຂ້າພະເຈົ້າຄິດ ” ທ່ານ ບລິງເຄັນ ຍັງໄດ້ໄປຢ້ຽມຢາມ ມາເລເຊຍ ແລະ ການເດີນທາງໄປ ໄທ ແມ່ນໄດ້ຖືກຍົກເລີກ, ຍ້ອນນຶ່ງໃນທີມຂ່າວຂອງທ່ານຕິດໂຄວິດ-19